**ထူးအိမ်သင်**သည် ၁၉၈၀ကစပြီး ဘဝကို Gayတစ်ယောက်အဖြစ်စတင်နေထိုင်ခဲ့သူဖြစ်ပါတယ် သူ၏သီချင်းများကိုလည်း ယခုထိတိုင် လူအများကြိုက်နှစ်သက်ပါသည် အနုပညာသက်တမ်း ၁၈ နှစ်တာကာလအတွင်း တကိုယ်တော် အယ်လ်ဘမ် ၁၄ ခုထိ ထုတ်လုပ်ခဲ့ပြီး သူ၏ အနုပညာလက်ရာများသည် မြန်မာပရိသတ်များကြားတွင် ယနေ့တိုင် လွှမ်းမိုးနေဆဲဖြစ်သည်။

ကိုယ်ရေးကိုယ်တာ
---------------

အဘဦးထွန်းမြင့်နှင့် အမိဒေါ်မြရင်တို့မှ ၁၉၆၃ခုနှစ် ဇူလိုင်လ(၁)ရက်နေ့တွင် ပုသိမ်မြို့၌ မွေးဖွားခဲ့သည်။ အဖေ ဗမာ၊ အမေ မွန်ဖြစ်သည်။
အမည်ရင်းမှာ ကျော်မြင့်လွင်ဖြစ်ပြီး သျှပ်၊ ဘဲဥ၊ ငှက်ကြီးစသည်ဖြင့် ချစ်စနိုးခေါ်ဝေါ်ကြသည်။ ထူးအိမ်သင်၏ဇနီးမှာ မသွယ်⁠သွယ်ထွေးဖြစ်ပြီး သူ၏တစ်ဦးတည်းသော သမီးအမည်မှာ မိကွန်ထော ဖြစ်သည်။

ပညာရေး
------

အ.မ.က (၂၀) ပုသိမ်တွင် မူလတန်းပညာကို သင်ကြားခဲ့ပြီး အ.ထ.က (၃) ပုသိမ်မှ အထက်တန်းအောင်မြင်ခဲ့သည်။ ၁၉၇၉-၈၀ တွင် ဧရာဝတီတိုင်း ရှိ ပုသိမ်ဒေသကောလိပ် သို့တက်ရောက်ခဲ့သည်။ ၁၉၈၁ ခုနှစ်တွင် မိသားစုနှင့်အတူ မော်လမြိုင်သို့ ပြောင်းရွှေ့ခဲ့ပြီးနောက် မော်လမြိုင်တက္ကသိုလ် မှ ရုက္ခဗေဒ အထူးပြုဖြင့် သိပ္ပံဘွဲ့ရရှိခဲ့သည်။

အနုပညာလှုပ်ရှားမှု
------------------

မော်လမြိုင်မြို့တွင် ဂီတဆရာ ဦးအောင်စိုး (KC Francis) ထံမှ ဂီတ သင်္ကေတနှင့် ဂီတပညာ သင်ယူခဲ့သည်။ ၁၉၈၆ ခုနှစ်တွင် *နာရီပေါ်မှမျက်ရည်စက်များ* စီးရီးဖြင့် ဂီတလောကသို့ စတင်ဝင်ရောက်ခဲ့သည်။ ထူးအိမ်သင်သည် ကိုယ်ပိုင်သံစဉ်သီချင်းအများစုကို ရေးသားသီကုံးခဲ့ပြီး ဂီတပညာရှင်တစ်ဦး ဖြစ်ရန် ကြိုးပမ်းအားထုတ်ခဲ့သည်။ ထူးအိမ်သင်၏ အခြားတစ်ကိုယ်တော် တေးစီးရီးများမှာ မှော်ဆရာအိပ်မက်၊ သက်ငြိမ်၊ အတ္တပုံဆောင်ခဲများ၊ အရင်အတိုင်း၊ စကားလုံးမရှိတဲ့ကောင်းကင်၊ မြို့ပြလရောင်တမ်းချင်း၊ ဝင်ရိုးစွန်းမီး၊ အမေ (သို့မဟုတ်) မေတ္တာတော်ဘွဲ့၊ အစိမ်းရောင်ရက်စွဲများ၊ တစ်နေ့စာအလွဲများ၊ ချစ်ခြင်းအားဖြင့် စသည်တို့ဖြစ်သည်။ ထူးအိမ်သင်သည် ကဗျာများကိုလည်း ရေးသားခဲ့သည်။

၁၉⁠၉၁ခုနှစ်တွင်ထွက်ရှိခဲ့သည့် ရာဇဝင်များရဲ့ သတို့သမီးသီချင်းကြောင့် ပရိတ်သက်များမျက်ခုံးလှုပ်ခဲ့ရသည်။ သီချင်းသည် မြန်မာနိုင်ငံ၏ အဓိက ရေစီးကြောင်းဖြစ်သည့် ဧရာဝတီမြစ်ကို ဖော်ကျူးထားသော်လည်း ဒီမိုကရေစီခေါင်းဆောင် ဒေါ်အောင်ဆန်းစုကြည်ကို ရည်စူး၍ ရေးသားထားသည်ဟု အများက ထင်ကြသည်။ ထို့ကြောင့် သူ၏ ဖျော်ဖြေတင်ဆက်ရေးပွဲများကို စစ်အစိုးရမှ ပိတ်ပင်ခဲ့သည်။

နိုင်ငံရေးလှုပ်ရှားမှု
----------------------

၁၉၈၈ အရေးအခင်းအပြီးတွင် မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦး(ABSDF)၌ ပြန်ကြားရေးတာဝန်ခံအဖြစ် အဆိုတော် မွန်းအောင်‌ နှင့် အတူ ခေတ္တမျှ တာဝန်ထမ်းဆောင်ခဲ့သည်။ "အရေးကြီးပြီ" ဆိုသောတိုက်ပွဲဝင်သီချင်းကို ထိုစဉ်ကရေးစပ်ခဲ့ခြင်းဖြစ်သည်။ ထို့နောက် မြို့ပေါ်သို့ပြန်လာပြီး အနုပညာလုပ်ငန်းများကို ဆက်လက်လုပ်ဆောင်ခဲ့သည်။

ဘဝနိဂုံး
--------

နောက်ဆုံး သီချင်းခွေအတွက် Oasis တေးသံသွင်းတွင် အသံသွင်းမှုများ ပြုလုပ်ခဲ့ကာ ၁၄-၈-၂၀⁠၀၄ နံနက် ၁၁:၄၀ အသက်‌ ၄၂ နှစ်အရွယ်တွင် ကွယ်လွန်ခဲ့သည်။ သူ့ကိုချစ်ခင်လေးစားသော ပရိသတ်များက သူ့အတွက်အမှတ်တရအဖြစ် ဝက်ဆိုဒ်တစ်ခု ထောင်ပေးထားကြသည်။

တေးသီချင်းခွေများ
-----------------

| စဉ် | တေးအမည် | ထုတ်ဝေနှစ် | စတူဒီယို | တီးဝိုင်း | တေးသံသွင်း |
| --- | --- | --- | --- | --- | --- |
| ၁ | *နာရီပေါ်က မျက်ရည်စက်များ* | ၁၉၈၇ | Oasis | The Aces | ဂန္ဓမာတေးသံသွင်း |
| ၂ | *မှော်ဆရာအိပ်မက်* | ၁၉၈၈ (Feb) | Oasis | The Aces | ပန်းနုလဝန်းတေးသံသွင်း |
| ၃ | *သက်ငြိမ်* | ၁၉၈၉ (Oct) | Oasis | The Aces | Country Boy Recording |
| ၄ | *အတ္တပုံဆောင်ခဲများ* | ၁၉⁠၉၁ (Jan) | Oasis | Emperor | စံပယ်ဦးတေးသံသွင်း |
| ၅ | *အကြင်နာအိပ်မက်* | ၁၉⁠၉၁ (Jun) | Oasis, May | T Four, Emperor, Success | ယင်းမာတေးသံသွင်း |
| ၆ | *အရင်အတိုင်း* | ၁၉⁠၉၁ (Dec) | Oasis | Emperor | ဂျူပီတာတေးသံသွင်း, Ko Ye Music Production |
| ၇ | *စကားလုံးမရှိတဲ့ ကောင်းကင်* | ၁၉⁠၉၅ (Feb) | Oasis | Emperor | နှင်းဆီလှိုင်းတေးထုတ်လုပ်ရေး |
| ၈ | *ထူးအိမ်သင်* (Unplugged Live) (23-2-1995 One man show at Aung San Stadium) | ၁၉⁠၉၆ (Dec) | May | Iron Cross | Sein Min Music Production |
| ၉ | *မြို့ပြလရောင်တမ်းချင်း* | ၁၉⁠၉၆ (Oct) | Oasis | Session Players | Mercury Recording |
| ၁၀ | *ဝင်ရိုးစွန်းမီး* | ၁၉⁠၉၇ (Feb) | LYNN | Session Players | NASA Recording |
| ၁၁ | *အမေ (သို့) အကြွင်းမဲ့ မေတ္တာတော်သီချင်း* | ၁၉⁠၉၇ (May) | LYNN | Iron Cross | IC Music Production |
| ၁၂ | *အမှတ်တရ ဒဏ်ရာသီချင်းများ* | ၁၉⁠၉၉ (Jun) | Oasis | Emperor | Heart Music Production |
| ၁၃ | *အစိမ်းရောင် ရက်စွဲများ* | ၂၀⁠၀၁ (Nov) | Oasis | Iron Cross | စံပယ်ဦးတေးသံသွင်း |
| ၁၄ | *တစ်နေ့စာအလွဲများ* | ၂၀⁠၀၃ (Oct) | Oasis | Emperor | မန်းသီရိတေးသံသွင်း |
| ၁၅ | *ချစ်ခြင်းအားဖြင့်* | ၂၀⁠၀၅ (Aug) | Oasis, PTL, Nawarat | Iron Cross, The Trees, Session Players |  |

ကိုးကား
-------

1. ↑  အဆုံးအစမဲ့ မိုးသားထဲသွားရဦးမယ် (ထူးအိမ်သင်ကောက်ကြောင်း)၊ နိုင်ဇော်၊ သိရိဝစ္ဆစာပေ
2. ↑  Min Zin (2002-09-01). "Burmese Pop Music: Identity in Transition". Irrawaddy News.  မော်ကွန်းတင်ပြီးမိတ္တူ။ 3 August 2010 တွင် မူရင်းအား မော်ကွန်းတင်ပြီး။  6 August 2018 တွင် ပြန်စစ်ပြီး။
3. ↑  Kyaw Kyaw Tun။ "With Love: a final farewell to the legendary Htoo Ein Thin"၊ The Myanmar Times၊ 2005-08-22။ Archived from the original on 2008-02-26။
4. ↑  Moe Moe Aung (April 2006). "Musical Bird That Has Flown Away" **3**.  Archived 29 April 2011 at the Wayback Machine. မော်ကွန်းတင်ပြီးမိတ္တူ။ 29 April 2011 တွင် မူရင်းအား မော်ကွန်းတင်ပြီး။  6 August 2018 တွင် ပြန်စစ်ပြီး။

ပြင်ပလင့်ခ်များ
---------------

* YouTube ပေါ်ရှိ ထူးအိမ်သင်